**ZÁPISNICA**

**z III. zasadnutia obecného zastupiteľstva obce**

**Košická Polianka zo dňa 21.03.2019**

Prítomní: podľa prezenčnej listiny, ktorá tvorí súčasť zápisnice.

1. Otvorenie.
2. Schválenie programu, určenie zapisovateľa a overovateľov zápisnice, voľba návrhovej komisie.
3. Kontrola plnenia uznesení a správa o činnosti starostky obce od 14.02.2019 do 21.03.2019.
4. Prerokovanie Návrhu rozpočtu obce Košická Polianka na rok 2019.
5. Prerokovanie Návrhu I. Novely VZN obce Košická Polianka č. 7/2015.
6. Prerokovanie Návrhu II. Novely VZN obce Košická Polianka č. 2/2015.
7. Rôzne.
8. Podnety občanov obce - diskusia.
9. Záver.

**K bodu 1.**

Zasadnutie obecného zastupiteľstva otvorila a viedla starostka obce Mgr. Petrilová, ktorá privítala všetkých poslancov a všetkých prítomných občanov. Konštatovala, že obecné zastupiteľstvo je uznášania schopné, prítomní boli všetci 7 poslanci. Hlavný kontrolór Ing. Ľudovít Priester sa ospravedlnil.

**K bodu 2.**

Za zapisovateľku zápisnice bola určená Mgr. Katarína Horváthová.

Do návrhovej komisie boli navrhnutí a zvolení: Mgr. Jozef Košč a Marek Horváth.

Za overovateľov zápisnice boli určení: Adriana Behúnová a Róbert Papáč.

Starostka obce konštatovala, že navrhnutí členovia do návrhovej komisie, zapisovateľka zápisnice, ako aj overovatelia zápisnice boli zvolení, za hlasovali všetci prítomní poslanci.

**K bodu 3.**

Starostka predniesla Správu o činnosti starostky obce od 14.02.2019 do 21.03.2019 (tvorí súčasť zápisnice), skonštatovala splnené uznesenia od 14.02.2019 do 21.03.2019, ktoré obecné zastupiteľstvo vzalo na vedomie.

**K bodu 4.**

Starostka otvorila rozpravu k Návrhu rozpočtu obce Košická Polianka na rok 2019. Poslanec Mgr. Košč navrhol schváliť úpravu rozpočtu, nakoľko rozpis dotácie na organizáciu volieb bol obci doručený až po zverejnení Návrhu rozpočtu, obec by tak nemusela prijímať rozpočtové opatrenia. Všetci prítomní poslanci schválili pripomienku poslanca Mgr. Košča. Starostka dala hlasovať o rozpočte obce. Poslanci jednohlasne schválili rozpočet obce Košická Polianka na rok 2019 so schválenou pripomienkou poslanca Mgr. Košča a vzali na vedomie návrh rozpočtov obce Košická Polianka na roky 2020, 2021. Starostka navrhla poslancom, aby vzali na vedomie Správu o kontrolnej činnosti hlavného kontrolóra za rok 2018 zo dňa 14.3.2019, Správu o činnosti hlavného kontrolóra obce zo dňa 14.3.2019 a Stanovisko k návrhu rozpočtu obce Košická Polianka na rok 2019 hlavného kontrolóra zo dňa 15.3.2019. Za hlasovali všetci prítomní poslanci.

**K bodu 5.**

Starostka pripomenula dôvod prijatia Novely VZN obce Košická Polianka č. 7/2015. Ako ďalej konštatovala, v obci máme zopár podnikateľov, ktorí požadujú od obce vývoz 1100l kontajnera. Zákon umožňuje podnikateľom uzatvoriť zmluvu s dodávateľom, ktorý im zabezpečí vývoz odpadu. Pre podnikateľov je výhodnejšie zabezpečiť vývoz odpadu prostredníctvom obce. Pripomenula, že cena za jeden vývoz 1100l kontajnera je 13,90 € bez DPH. Starostka dala hlasovať o Návrhu I. Novely VZN č. 7/2015. Keďže žiaden z prítomných poslancov nemal pripomienky, prítomní poslanci schválili I. Novelu VZN obce Košická Polianka č. 7/2015 o miestnom poplatku za komunálne odpady a drobné stavebné odpady zo dňa 04.03.2019.

**K bodu 6.**

Starostka navrhla poslancom schváliť II. Novelu VZN obce Košická Polianka č. 2/2015 o úhradách a poplatkoch za služby poskytované obcou Košická Polianka zo dňa 05.03.2019. V zmysle tejto novely sa zvýši cena jednej plastovej 120l KUKA nádoby na sumu 22 €. Ako ďalej poznamenala, je to suma účtovaná dodávateľom. Všetci poslanci schválili II. Novelu VZN obce Košická Polianka č. 2/2015.

**K bodu 7.**

Starostka informovala prítomných o žiadosti Rímskokatolíckej farnosti Nanebovzatia Panny Márie o poskytnutie dotácie vo výške 12 000€ na opravu schodov, ktorá bola doručenú obci dňa 14.11.2018. Starostka navrhla poslancom schváliť dotáciu vo výške 3 000 €. Ako ďalej starostka pripomenula, za čias bývalého vedenia neboli farnosti poskytnuté žiadne dotácie, nakoľko poskytnutie dotácie nemalo oporu v nariadení. Za schválenie dotácie na rekonštrukciu schodov pre Rímskokatolícku farnosť hlasovali všetci poslanci.

**K bodu 8. a 9.**

Nakoľko nikto z prítomných nemal žiadne otázky starostka obce ukončila rokovanie zastupiteľstva o 19:00 hod., poďakovala prítomným za účasť.

Overovatelia:

Adriana Behúnová Róbert Papáč

Zapísala: Mgr. Katarína Horváthová

V Košickej Polianke 21.03.2019